Raheem Sterling

Raheem Shaquille Sterling (født 8. desember 1994) er en jamaicanskfødt engelsk fotballspiller som spiller for .

Sterling er en liten, lynhurtig kantspiller med gode finter, og regnes som et av de største talentene som Liverpool har knyttet til seg de siste årene. Han kom fra Queens Park Rangers i februar 2010. Han debuterte for  24. mars 2012 som den nest-yngste noensinne, og for  den 14. november 2012.

Oppvekst 
Sterling vokste opp i Maverley området  Kingston, Jamaica og ble oppdratt av sin bestemor, før han i en alder av fem år emigrerte til London, England med sin mor. I barndommen gikk han på Copland High School i Wembley, Nord West London Sterling gikk, etter eget utsagn, på en skole for barn med spesielle utdanningsbehov i tre år.

Klubbfotball

Queens Park Rangers 
Klubber som Arsenal, West Ham og Fulham viste tidlig interesse for Sterling, men bare ti år gammel begynte han på QPRs fotballskole. Da han var fjorten hadde Jamaicas riksavis The Gleaner et forsideoppslag om ham, der de skrev at han hadde «blendet den engelske fotballverdenen med sitt store talent».

Liverpool 

I februar 2010 signerte Sterling en kontrakt med Liverpool, som da hadde Rafael Benítez som trener. Startlønnen var £600.000, men kunne stige opp til £5 million, avhengig av hvor mange kamper han etterhvert gjorde for førstelaget. Han spilte sin første kamp på førstelaget i en vennskapskamp mot Borussia Mönchengladbach i Tyskland den 1. august 2010.

Sterling skåret sitt første mål for reservelaget til Liverpool i en vennskapskamp mot Hibernian, der han kom inn som innbytter da Liverpool lå under med ett mål, og utlignet til 2–2 da Sterling skåret. Etter å ha spilt en rekke vennskapskamper spilte Sterling sin første offisielle match i en kamp mot reservelaget til Aston Villa; kampen endte 2–2. I en hjemmekamp mot Bristol City den 28. august 2010 opplevde han sin første seier i reservelagsserien; den kampen fikk resultatet 3–0. Den 15. desember 2010 skåret Sterling sitt første mål i FA Youth Cup for Liverpools ungdomslag, i en kamp der laget vant 4–0 over Notts County, og Sterling satte inn kampens tredje mål. Den 14. februar 2011 skåret Sterling hele fem mål for ungdomslaget i en  i FA Youth Cup-kamp mot Southend United som endte med en 9–0-seier.

Den 24. mars 2012 debuterte Sterling for A-laget til Liverpool, da manager Kenny Dalglish satte han inn som innbytter i en kamp mot Wigan Athletic. Da var Sterling bare 17 år og 107 dager gammel, og med dét ble han den nestyngste spilleren noensinne som har spilt for klubben. Sterling kom inn etter 85 minutter i kampen som endte med et 1-2-tap.. Den 1. mai spilte han sin andre kamp, også da som innbytter. Han kom inn i kampen mot Fulham etter 76 minutter. Han var også innbytter de siste seks minuttene i sesongens siste hjemmekamp, som endte med 4–1-seier over Chelsea.

Under oppladningen til sesongen 2012–2013 var Sterling i førstelagstroppen til den nye manageren, Brendan Rodgers. Han spilte i alle tre vennskapskampene på Liverpools USA-turné, mot Toronto FC  , Roma  og Tottenham. Den 2. august fikk Sterling sin første internasjonale kamp på klubbnivå, da han etter 23 minutter kom inn som innbytter for Joe Cole i en bortekamp mot hviterussiske FC Gomel. Liverpool vant den kampen 1-0. Uken etter skåret Sterling sitt første mål for førstelaget, i en vennskapskamp mot Bayer Leverkusen. Den 23. august 2012 spilte han fra kampstart i en kvalifiseringkamp for Europa League. Dette var en bortekamp mot skotske Hearts som Liverpool vant 1–0. Tre dager senere spilte han fra start i sin første seriekamp, en hjemmekamp mot Manchester City som endte 2-2. Den 20. oktober skåret Sterling sitt første offisielle mål for Liverpool i det 29. minutt i 1–0 seieren i serien over Reading med et skudd fra kanten av 16-meteren. Han ble med dette den 2. yngste spilleren noensinne til å skåre for Liverpool i en offisiell kamp, bare slått av Michael Owen.

I slutten av november og begynnelsen av desember 2012, ble det meldt at det var uenigheter mellom rådgiverne til Sterling og Liverpool FC om en ny kontrakt, bl.a skal uttalelser fra Brendan Rodgers om at Sterling ville være «dum» om han avslo kontrakten med klubben, ha hisset opp stemningen mellom partene. Samtidig meldte britiske medier om at klubber som Chelsea og Manchester City var ute etter signaturen til Raheem.Den 21. desember bekreftet imidlertid Liverpool at Sterling hadde signert en ny forlenget kontrakt med klubben. Sterling skåret sitt andre seriemål 2. januar 2013 i kampen mot Sunderland. Sterling endte 2012-13 sesongen med totalt 24 seriekamper og 2 seriemål, 36 kamper totalt.

Den 27. august 2013 skåret han sitt første mål i 2013–2014 sesongen, i en ligacupkamp mot Notts County som Liverpool vant 4–2 seieren i ligacupen. Den 4. desember samme år skåret han sitt første seriemål den sesongen, en kamp der Liverpool vanti 5–1 over Norwich. Han skåret to mål til senere samme måned, i kampene mot henholdsvis Tottenham Hotspur (som endte 5–0) og Cardiff City (som endte 3–1). Den 8. februar 2014 skåret han to mål i en hjemmekamp mot Arsenal som Liverpool vant 5–1. Den 13. april skåret han Liverpools første mål mot Manchester City i en kamp som endte 3–2. En uke senere skåret han to mål og hadde en målgivende pasning da Liverpool slo Norwich City 3-2 på Carrow Road. Da 2013–2014-sesongen var over hadde Sterling spilt totalt 30 seriekamper og skåret 9 seriemål, av 34 kamper og 10 mål totalt.

Han skåret også det første målet i den første kampen av 2014/2015-sesongen, i en kamp der Liverpool vant 2-1 seieren hjemme over Southampton, og hadde den målgivende pasningen til Daniel Sturridge sitt seiersmål. Sterling skåret også i 3-0 seieren borte mot Tottenham, men etter 86 minutter ble han byttet ut med Enrique.

Manchester City 
Den 14. juli 2015 skrev han under en femårskontrakt med Manchester City.

Landslagsspill 
Sterling har representert England på U-16, U-17, U-19 og U-21 landslagene. På grunn av at han er født på Jamaica, har bl.a hans mor Nadine uttalt at hun ønsker å se ham spille for Jamaica på internasjonalt nivå. Sterling sa om muligheten for å spille for Jamaica: «Når det kommer til den beslutningen, det er når jeg vil bestemme, men hvis Jamaica kaller for meg, hvorfor ikke?». I desember 2012 sa Sterling imidlertid at «Det kommer til å bli England 100 prosent fra nå.».

Sterling ble valgt ut i troppen til England U-17 i U​​-17 VM i 2011 i Mexico. Han scoret et mål fra langt hold i Englands 2-0 seier i åpningskampen mot Rwanda i Pachuca Han scoret også mot Argentina U-17 fotballag i andre runde i en kamp der England til slutt vant 4-2 på straffer.

Den 10. september 2012, ble Sterling plukket ut i troppen til  for første gang, til en kvalifiseringkamp til VM i fotball 2014 mot , der han forble en ubenyttet innbytter. Tidlig i oktober samme år ble han for første gang innkalt og brukt i troppen til England U-21 da han kom inn som innbytter i en kamp mot Serbia U21 den 16. oktober.

Han debuterte for A-landslaget til  den 14. november 2012 i en vennskapskamp mot  som endte med svensk 4-2 seier., og spilte 84 minutter, før han ble byttet ut.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter 
Individuelt
 Football Writers' Association Footballer of the Year (1): 2019
 PFA Young Player of the Year (1): 2019

Privatliv 
Sterling har datteren Melody Rose, som ble født i 2012. Han har også to sønner, Thiago og Thai, sammen med Paige Milian. Den 1. februar 2013 ble det kjent at Sterling var tiltalt for overfall på en 27 år gammel kvinne. Sterling selv avviste anklagene mot han.

Referanser

Eksterne lenker 
 
  Profil på liverpoolfc.tv
  Profil på Liverpool.no
 
  Profil  på www.thefa.com
  Profil på thetopforward.com

Engelske fotballspillere
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for Queens Park Rangers FC
Fotballspillere for Liverpool FC
Fotballspillere for Manchester City FC
Fotballspillere for Chelsea FC
Personer fra Kingston
Fødsler i 1994
Briter av jamaicansk opphav